Diari Oficial de la Generalitat Valenciana


Sumari del DOGV 2723, del 04-04-1996 (1996/837851)

RESOLUCIÓ de 20 de març de 1996, de la Direcció Territorial de Cultura i Educació de València, per la qual s'estableix el calendari i el procediment d'admissió d'alumnes en centres docents no universitaris sostinguts amb fons públics per al curs 1996/97.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2723

Data del DOGV
:   04-04-1996

Secció del DOGV
:   ALTRES DISPOSICIONS

Número del document
:   1996/837851


Data del document
:   20-03-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 20 de març de 1996, de la Direcció Territorial de Cultura i Educació de València, per la qual s'estableix el calendari i el procediment d'admissió d'alumnes en centres docents no universitaris sostinguts amb fons públics per al curs 1996/97.   
El Decret 186/1994 de 13 de setembre del Govern Valencià (DOGV de 27 de setembre) estableix els criteris d'admissió d'alumnes en els centres docents no universitaris sostinguts amb fons públics. Les normes que regulen el procediment d'admissió d'alumnat es determinaren mitjançant l'Ordre de 7 de febrer de 1995 (DOGV d'1 de març).  
L'article 4 de l'esmentada ordre autoritza el director territorial a dictar una resolució en la qual es determine el calendari ordinari, extraordinari i els terminis màxims d'actuacions relacionats amb el procés d'admissió d'alumnat en els centres docents del seu àmbit competencial.  
Igualment en els articles 5, 6, 9 i 10 de l'esmentada ordre s'assenyalen altres actuacions que les direccions territorials desenvoluparan referides al procés d'admissió.  
Cal, per tant, establir per al curs 1996/97 el calendari del procés d'escolarització dels alumnes en els centres no universitaris sostinguts amb fons públics.  
Per això, fent ús de les atribucions que m'han estat conferides, resolc:  
Primer  
El calendari que s'ha de seguir en el procés d'admissió de l'alumnat serà el que corresponga segons l'ensenyament que s'impartisca:  
- Ensenyaments bàsics, per a les sol·licituds d'admissió en centres que impartisquen ensenyaments d'Educació Infantil / Educació Preescolar, Educació Primària / Educació General Bàsica i Educació Especial.  
- Ensenyaments mitjans, per a sol·licituds d'admissió en centres de Formació Professional i Batxillerat.  
Les sol·licituds d'admissió en Educació Secundària Obligatòria s'acolliran al calendari que resulte d'aplicació al centre on estiguen autoritzats aquests ensenyaments.  
Segon  
El calendari que s'ha de seguir en el procés de matriculació ordinari serà el següent:  
1. Convocatòria i/o constitució de les comissions municipals d'escolarització, de districte i sectorials en les localitats on n'hi haguera.  
- E. bàsics: a partir del 17 d'abril.  
- E. mitjans: a partir del 17 d'abril.  
2. Una vegada constituïdes les comissions es desenvoluparan les activitats següents:  
- Publicitat i horari dels centres receptors de sol·licituds.  
- Publicitat dels límits de cada districte i/o centre en les localitats amb més d'un centre.  
L'àrea d'influència dels centres docents comprendrà altres poblacions quan aquestes no disposen d'un centre propi que impartisca la modalitat lingüística , nivell o especialitat de què es tracte.  
- Avaluació de les vacants disponibles en cada centre escolar d'ensenyaments bàsics.  
- Publicitat de la relació de centres de cada districte, indicant ensenyaments, vacants, si imparteixen ensenyament en valencià i/o castellà, si són centres d'integració i si participen en el Pla d'Experimentació de la Reforma Educativa.  
Totes aquestes activitats han de coordinar-se entre les comissions municipals d'escolarització, de districte i/o sectorials de cada ajuntament, els centres escolars i la Direcció Territorial d'Educació, segons estableix l'Ordre de 7 de febrer de 1995.  
Els directors dels centres han de publicar al tauler d'anuncis les normes de matriculació:  
- Decret 186/1994 de 13 de setembre (DOGV de 27 de setembre), Ordre de 7 de febrer de 1995 (DOGV d'1 de març de 1995), Ordre d'11 de novembre de 1994 (DOGV de 18 de gener de 1995), aquesta resolució i els documents que recullen la informació a què es refereix aquest apartat.  
3. Termini de presentació de sol·licituds en els centres receptors: per a açò s'utilitzarà el model que es facilitarà als centres per la Conselleria de Cultura, Educació i Ciència.  
- Ensenyaments bàsics: del 22 d'abril al 3 de maig.  
- Ensenyaments mitjans: del 6 al 24 de maig.  
4. Comprovació per la comissió municipal d'escolarització i/o districte, on n'hi haguera, de les sol·licituds presentades per a evitar duplicitats i tramesa d'aquestes als presidents dels consells escolars, per a la seua puntuació.  
- Ensenyaments bàsics: fins al 13 de maig.   
 -Ensenyaments mitjans: fins al 4 de juny.  
5. Puntuació de les sol·licituds pels consells escolars de cada centre:  
- Ensenyaments bàsics: fins al 21 de maig.  
- Ensenyaments mitjans: fins al 17 de juny.  
6. Elaboració de les relacions provisionals i publicació d'aquestes:  
- Ensenyaments bàsics: fins al 23 de maig  
- Ensenyaments mitjans: fins al 21 de juny  
7. Reclamacions davant el consell escolar, en primera instància:  
- Ensenyaments bàsics: fins al 30 de maig  
- Ensenyaments mitjans: fins al 25 de juny  
8. Reclamacions davant les comissions municipals d'escolarització i/o districte, en segona instància:  
- Ensenyaments bàsics: fins al 4 de juny.  
- Ensenyaments mitjans: fins al 2 de juliol.  
9. Contestació per escrit a les reclamacions anteriors per l'òrgan competent:  
- Ensenyaments bàsics: fins al 10 de juny.  
- Ensenyaments mitjans: fins al 8 de juliol.  
10. Publicació en els centres de la relació definitiva d'alumnes admesos:  
- Ensenyaments bàsics: fins al 17 de juny.  
- Ensenyaments mitjans: fins al 12 de juliol.  
11. Termini de formalització de la matrícula:  
- Ensenyaments bàsics: fins al 28 de juny.  
-Ensenyaments mitjans: fins al 25 de juliol.  
Les relacions de les vacants en els centres públics i privats concertats d'ensenyaments bàsics es portaran a efecte formalitzant els annexos III, IV, XIV i XV de l'Ordre de 7 de febrer de 1995.  
Els centres d'Educació Secundària Obligatòria, Batxillerat i Formació Professional utilitzaran exclusivament els annexos V, VI, VII, XVI i XVII de l'Ordre de 7 de febrer de 1995.  
Les relacions de matriculació es formalitzaran en els annexos VIII, IX, X i XI de l'Ordre de 7 de febrer de 1995.  
L'actuació de les comissions municipals d'escolarització haurà d'ajustar-se a allò disposat en els articles dotze i tretze del Decret 186/1994 de 13 setembre i l'article 8 i següents de l'Ordre de 7 de febrer de 1995.  
Tercer  
El procés de matriculació extraordinària, en els centres d'Educació Infantil/Educació Preescolar, Educació Primària/Educació General Bàsica, serà el següent:  
1. Publicació de vacants i presentació de sol·licituds d'admissió: fins al 4 de setembre.  
2. Puntuació pels consells escolars, reunió de la comissió d'escolarització i publicació de les relacions on consten aquelles sol·licituds adscrites al centre per la comissió d'escolarització: fins al 6 de setembre.  
3. Formalització de la matrícula: fins a l'11 de setembre.  
En aquest cas s'utilitzaran els mateixos formularis que en el procés de juny.  
En concloure l'anterior procés, es publicaran les places ocupades i les vacants existents en cadascun dels centres i en cada municipi (annexos XII i XIII). Junt amb aquests annexos, en cada tauler d'anuncis s'informarà del procediment a seguir per a l'escolarització de tots els alumnes que necessiten un lloc escolar a partir d'aqueixa data.  
Quart  
El calendari que s'ha de seguir en el procés de matriculació extraordinària per a les sol·licituds d'admissió en centres de Batxillerat, Formació Professional i Ensenyament Secundari Obligatori serà el següent:  
1. Presentació de sol·licituds d'admissió: del 2 al 4 de setembre.  
2. Classificació de les sol·licituds per les comissions d'escolarització per tal d'evitar duplicitats: fins al 6 de setembre.  
3. Puntuació i selecció de sol·licituds pels òrgans competents dels centres, publicació de la relació provisional d'admesos i enviament de la documentació a les comissions d'escolarització.: fins al 9 de setembre.  
4. Procediment de redistribució d'alumnes per part de les comissions d'escolarització: fins al 12 de setembre.  
5. Publicació de les relacions definitives: fins al 13 de setembre.  
6. Termini de reclamació davant els consells escolars: fins al 16 de setembre.  
7. Termini de formalització de la matrícula: fins al 17 de setembre.  
Cinqué  
Abans del 22 de setembre els directors dels centres i/o coordinadors de les comissions d'escolarització trametran a la Direcció Territorial dues còpies de l'annex XII o XIII, amb dates sobre la fi de la matriculació.  
Sisé  
Podran matricular-se en el primer curs d'Educació Primària únicament els alumnes que hagen complit o complisquen 6 anys fins al 31 de desembre de 1996.  
Seté  
Els alumnes admesos hauran de formalitzar la matrícula en les dates establertes en aquesta Resolució. Es consideraran com a vacants les places assignades a aquells alumnes admesos que no l'hagueren formalitzat dins del termini i s'entén que aquests alumnes renuncien a la matrícula (article 23 del Decret 186/1994).  
En aquest cas, les places vacants s'assignaran seguint l'ordre de preferència. Si no hi haguera alumnes pendents d'admissió, es consideraran com a llocs escolars vacants, que s'oferiran en el procediment extraordinari d'admissió de setembre.  
En els centres d'Ensenyaments Mitjans, els alumnes que no hagen de canviar de centre i que hagen aprovat totes les assignatures en l'avaluació final de juny, hauran de formalitzar la matrícula en el període de matriculació de juny. Igualment, els alumnes que no hagen de canviar de centre i en l'avaluació de juny no hagen aprovat una o dues assignatures i, per tant, queden pendents per a la realització de les proves de setembre, hauran de formalitzar la matrícula del curs següent en el període de matriculació de juny.  
Vuité  
a) Els alumnes que acaben els seus estudis d'Educació General Bàsica o Educació Permanent d'Adults i que desitgen realitzar estudis de BUP/3r d'ESO hauran de presentar, abans de la publicació de la relació definitiva d'alumnes admesos, el llibre d'escolaritat degudament diligenciat o, si no es disposa d'ell en aquestes dates, aportar un certificat del director del centre de procedència on conste que han sol·licitat l'expedició del títol de graduat escolar, tramitat per la Direcció del centre, amb l'obligació de l'interessat de presentar el llibre d'escolaritat quan el tinga.  
b) Els alumnes que hagen de cursar ensenyaments de Formació Professional hauran de presentar el llibre d'escolaritat o, si no n'hi ha, un certificat del director del centre de procedència, on conste que l'alumne ha realitzat com a mínim vuit anys d'escolarització obligatòria en la data d'expedició d'aquest, amb l'obligació de l'interessat de presentar el llibre d'escolaritat quan el tinga.   
c) Quan es tracte d'alumnes escolaritzats anteriorment en altres centres d'Ensenyaments Mitjans hauran de presentar el llibre de qualificacions degudament diligenciat o, si no n'hi ha, i mentre es presente el llibre abans esmentat, un certificat de baixa del centre anterior amb expressió de la seua situació acadèmica.  
d) Els alumnes repetidors, quan vulguen canviar de centre, participaran en el procediment d'admissió d'alumnes en setembre.  
Nové  
Les rendes anuals de la unitat familiar es valoraran segons el salari mínim interprofessional fixat pel govern de la nació per a l'any 1994 (BOE de 31.12.93):  
- Salari mínim per dia 2.019 PTA  
- Salari mínim per mes 60.570 PTA  
- Salari mínim per any 847.980 PTA  
Deu  
L'escolarització d'alumnes amb necessitats educatives especials i d'alumnes, les condicions de les quals dificulten la seua integració escolar, s'ajustarà a allò que disposa l'article 13 del Decret 186/1994.  
DISPOSICIó ADDICIONAL  
Per a l'admissió i formalització de la matrícula en el 2n Cicle d'Educació Secundària Obligatòria, l'alumnat haurà de reunir els requisits acadèmics establerts per la Direcció General d'Ordenació i Innovació Educativa i Política Lingüística.  
València, 20 de març de 1996.- El director territorial de Cultura i Educació: Pablo Antonio Crespo López.